Na temelju članka 26. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), članka 50. Statuta Dječjeg vrtića „Planet mašte“ te na temelju provedenog natječajnog postupka, Upravno vijeće Dječjeg vrtića „Planet mašte“ donosi
ODLUKU
Za zasnivanje radnog odnosa na radnom mjestu
VODITELJ/ICA KRAĆEG PROGRAMA ENGLESKOG JEZIKA
na određeno vrijeme, u nepunom radnom vremenu od 8 sati mjesečno, u periodu do 30.6.2027. izabire se:
RADA MALOBABIĆ
Kandidatkinja Rada Malobabić ispunjava uvjete propisane Zakonom o predškolskom odgoju i obrazovanju, Pravilnikom o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja te uvjete navedene u predmetnom natječaju.
U provedenom natječajnom postupku utvrđeno je da kandidatkinja ispunjava tražene uvjete za obavljanje poslova radnog mjesta  voditeljice kraćeg programa engleskog jezika.
S kandidatkinjom Radom Malobabić sklopit će se ugovor o radu na određeno vrijeme, u nepunom radnom vremenu od 8 sati mjesečno, za obavljanje poslova voditeljice kraćeg programa engleskog jezika, sukladno uvjetima natječaja i važećim propisima.
Ova Odluka stupa na snagu danom donošenja.
Obrazloženje
Upravno vijeće Dječjeg vrtića „Planet mašte“ dana 26. kolovoza 2026. godine donijelo je odluku o raspisivanju natječaja za zasnivanje radnog odnosa na radnom mjestu voditelj/ica kraćeg programa engleskog jezika, za jednog izvršitelja/icu, na određeno vrijeme i u nepunom radnom vremenu od 8 sati mjesečno.
Natječaj je objavljen za razdoblje od 2. rujna 2026. do 11. rujna 2026. godine.
Nakon provedenog natječajnog postupka i uvida u dostavljenu dokumentaciju kandidata, utvrđeno je da kandidatkinja Rada Malobabić ispunjava  tražene uvjete za navedeno radno mjesto.
Slijedom navedenog, odlučeno je kao u izreci ove Odluke.

